Source: http://jaszboldoghaza.hu/birosagi-ulnokok-jelolese/214
Timestamp: 2019-01-24 08:39:08+00:00

Document:
Bírósági ülnökök jelölése - jaszboldoghaza.hu
2019. január 24. csütörtök, Metella, Timót napja
február 23., szerda 17:40 2011
A Jászberényi Városi Bíróság ülnökeinek négy éves megbízatása 2011. május 22-én lejár.
Az ülnököket a bíróság illetékességi területén (a Jászság településein) lakóhellyel és választójoggal rendelkező magyar állampolgárok, a bíróság illetékességi területén működő települési önkormányzatok és a társadalmi szervezetek - kivéve pártokat - jelölik.
A fiatalkorúak büntető ügyeiben eljáró bíróság - 2011. szeptember 1-jétől a Jászberényi Városi Bíróság is - pedagógus ülnökeit a bíróság illetékességi területén (a Jászság településein) alapfokú és középfokú nevelési-oktatási intézmények tantestületei jelölik.
Ülnöknek olyan büntetlen előéletű, választójoggal rendelkező magyar állampolgárt lehet jelölni, aki a 30. életévét betöltötte, de a 70. életévét még nem érte el.
A jelölést kizárólag az erre szolgáló formanyomtatványon lehet megtenni, melyhez csatolni kell a jelölést elfogadó nyilatkozatot is. A jelöltnek a jelölés elfogadását követően haladéktalanul be kell szereznie a büntetlen előéletét igazoló hatósági bizonyítványt.
A nyomtatványok letölthetők a Letöltések / Nyomtatványok menüpontban vagy Jászberény Város honlapjáról (www.jaszbereny.hu), illetve beszerezhetők a Polgármesteri Hivatal Titkársági Osztályán (Jászberény, Lehel vezér tér 18., emelet 19. iroda).
A bírósági ülnökök jogairól és kötelezettségeiről szóló tájékoztató megtekinthető a Polgármesteri Hivatal földszinti hirdetőtábláján, valamint a város honlapján. A Jászberényi Városi Bíróság ülnökeit és pedagógus ülnökeit Jászberény Város Önkormányzatának Képviselő-testülete a 2011. április 13-i ülésén választja meg.
A jelölést 2011. március 21. napjáig lehet benyújtani Jászberény Város Polgármesteréhez postán (5100 Jászberény, Lehel vezér tér 18.) vagy személyesen a titkárságra.

References: Bíróság 
 bíróság 
 bíróság 
 bíróság 
 Bíróság 
 bíróság 
 Bíróság